Je Jehan de Challon, comte d’Auxerre, et Alix ma femme et espouse, comtesse d’Auxerre; faisons sçavoir a tous ceux qui orront ces presentes lettres, que pour la grande et bonne dilection que nous avons à Dieu et à l’église dou repos de Nostre- Dame la glorieuse vierge Marie nostre Dame de Marsilly, de l’ordre de Citeaux en la diocèse d’Autun, et aux religieuses dames, l’abesse et le couvent, et pour nostre anniversaire, laquelle celebreront et feront celebrer en la devantdite eglise chacun an, tant comme nous vivrons d’une messe dou Sainct-Esprit lou premier jour du mois de mars, et après nostre mort ladite messe se dira pour les trepassez chacun an audict jour solemnellement. Cognoissons et confessons par nostre foy, avoir donné à la devant dite eglise en pure et perdurable ausmosne pour le remède de nos ames et de nos..... cesseurs, et pour nostredit anniversaire l’usage en nos boys de Marraulx qui nous appartiennent à cause de nostre comté d’Auxerre pour le chauffage desdites religieuses, et pour leur fort en ladite abbaye, et pour les nécessitez de la devant dite église. Et nous Jehan de Challon et Alix comtesse dessusdicts promettons par nostre foy et par nostre serment donné aux sainctes Evangiles de Dieu le devant-dit, sauf à garder et entretenir à ladite Eglise en obligeant nosdicts boys et tous nos biens et les biens de nos hoirs. En tesmoing desquelles choses nous avons mis nos seaulx en ces présentes lettres qui furent faites et donnees en nostre ville d’Auxerre, l’an de grâce mil deux cent soixante et seize, au mois de janvier.